ผถห. UREKA ไฟเขียวออกหุ้นกู้แปลงสภาพ 1 พันลบ.ขาย “AO Fund – AO Fund1” หนุนขยายธุรกิจโต
UREKA ออกหุ้นกู้แปลงสภาพวงเงินไม่เกิน 1 พันลบ. ให้ “AO Fund – AO Fund1” รองรับแผนการขยายธุรกิจ - สร้างการเติบโตและเสริมความแข็งแกร่งทางการเงิน
UREKA ออกหุ้นกู้แปลงสภาพวงเงินไม่เกิน 1 พันลบ. ให้ “AO Fund – AO Fund1” รองรับแผนการขยายธุรกิจ - สร้างการเติบโตและเสริมความแข็งแกร่งทางการเงิน
19 เม.ย. 2565

นายไพสิฐ แก่นจันทน์ ประธานกรรมการ บริษัท ยูเรกา ดีไซน์ จำกัด (มหาชน) หรือ UREKA พร้อมกับ ดร.นพดล มิ่งจินดา รองประธานกรรมการ และ นางสาวสุนิสา จิระวุฒิกุล ประธานเจ้าหน้าที่บริหาร รวมทั้งคณะกรรม ได้ถ่ายภาพร่วมกันภายหลังการประชุมสามัญผู้ถือหุ้นประจำปี 2565 ผ่านระบบสื่ออิเล็กทรอนิกส์ (E-AGM)
โดยที่ประชุมได้มีมติเป็นเอกฉันท์อนุมัติออกหุ้นกู้แปลงสภาพวงเงินไม่เกิน 1,000 ล้านบาท แบบเฉพาะเจาะจงให้แก่ Advance Opportunities Fund (AO Fund) และ Advance Opportunities Fund 1 (AO Fund 1) เพื่อรองรับแผนการขยายธุรกิจใหม่ สร้างโอกาสความเติบโต และเสริมความแข็งแกร่งทางการเงิน ซึ่งงานดังกล่าวจัดขึ้น ณ ห้องประชุม ชั้น 3 ของบริษัท ยูเรกา ดีไซน์ จำกัด (มหาชน) เมื่อเร็วๆนี้